Салан
Салан или Залан е име на български комит (управител) на погранична област на територията на днешна Войводина през 9 век. Салан е управлявал земите между реките Дунав и Тиса в днешната сръбска област Бачка), а резиденция му се е намирала в град Тител.

Най-вероятно Салан е бил потомък на рода Дуло и роднина на българския хан, чиито владения се разпростирали от Тиса до Днестър.

След 896 година Салан се бие срещу маджарите, които в този период започват да се заселват в Панонската низина. Цар Симеон Велики идва на помощ на комита Салан, а също така византийският император праща войски срещу маджарите. През 10 век маджарите побеждават българите и така управляваната от Салан област пада под маджарска власт.

Главният исторически извор, разказващ ни за управителя Салан и областта му, черпим от историческата хроника хроника Gesta Hungarorum, която е написана от будапещенския свещеник Петер, писал по времето на унгарския крал Бела III, от края на 12 век. Лангобардският хронист от 10 век Лиудпранд, също така ни дава сведения, че в началото на 10 век маджарите успяват да победят българите и завземат земите на българския управник Салан.

Литература 
 Марко Йованов, „Девет векова од помена имена Титела. Тителски летопис“, Тител, 2001 г.
 Д-р Алекса Ивић, „Историја Срба у Војводини“, Нови Сад, 1929 г.
 Проф. д-р Радмило Петровић, „Војводина“, Београд, 2003 г.

Вижте също 
 Войводина
 Бачка

Външни препратки 
 Gesta Hungarorum 
 Gesta Hungarorum

Българска аристокрация
Комити на български комитати
Бачка